Държавен вестник, бр. 61, 2000 г., стр. 7

Б Р О Й  61
Д Ъ Р Ж А В Е Н   В Е С Т Н И К
С Т Р .  7
Чл. 12. (1) Освидетелстването и преосвиде-
телстването на лицата се извършва от ТЕЛК по
района на постоянния им адрес, което се доказ-
ва с документ за самоличност. Изключение се
допуска, когато лицето се намира на продъл-
жително (повече от 30 дни) болнично или до-
машно лечение и не е в състояние да се яви в
ТЕЛК по района на постоянния си адрес.
(2) Лицата, които по медицински показания
не са в състояние да се явят в ТЕЛК, се освиде-
телстват на място (в дома, болнично или друго
заведение). Това обстоятелство се доказва с
медицинско удостоверение, издадено от леку-
ващия лекар или вписано в протокола на ЛКК.
(3) Освидетелстването на лицето по повод
на обжалвани болнични листове се извършва
от ТЕЛК по района на лечебното заведение,
издало болничните листове.
Чл. 13. Общините поемат разходите за ко-
мандироване на експертите от ТЕЛК от друга
община при освидетелстване на лица, живеещи
на територията на тяхната община.
Чл. 14. (1) Ръководителите на лечебните
заведения, към които са разкрити ТЕЛК, осигу-
ряват своевременно цялостно амбулаторно или
болнично изследване на освидетелстваните
лица, както и необходимите условия за нормал-
на работа на ТЕЛК—работни помещения, ин-
вентар, пособия, канцеларски материали, тран-
спорт, както и заместване на отсъстващите
членове на ТЕЛК.
(2) Ръководителите на лечебните заведения
са задължени да предоставят на ТЕЛК и на
НЕЛК необходимата медицинска документа-
ция, касаеща здравословното състояние на ос-
видетелстваното лице.
Чл. 15. (1) Работодателите при поискване
предоставят на ТЕЛК и на НЕЛК производст-
вена характеристика, която включва информа-
ция за квалификацията, трудовия маршрут, ус-
ловията на труд.
(2) Бланката на производствената характе-
ристика се одобрява от министъра на здраве-
опазването и се предоставя на работодателя от
ТЕЛК или от НЕЛК с писмо или чрез освиде-
телстваното лице.
Чл. 16. (1) За изясняване на отделни слу-
чаи и конкретни въпроси, свързани с освиде-
телстването на дадено лице, в заседанията на
ТЕЛК след покана на председателя могат да
участват представители на съответното тери-
ториално поделение на Националния осигу-
рителен институт, на работодателя, на Ми-
нистерството на труда и социалната полити-
ка и на неговите поделения, на съюзите на
инвалидите, както и други длъжностни лица,
имащи отношение по конкретните въпроси,
свързани с освидетелстването.
(2) В своята дейност ТЕЛК може да ползва
консултативната помощ на други специалисти:
психолози, социални работници, специалисти
по трудова медицина и др.
(3) При снемането на анамнезата и при кли-
ничния преглед на освидетелстваното лице учас-
тват само лекари.
Чл. 17. (1) В извършването на клиничния прег-
лед и при вземането на решение участват всички
членове на ТЕЛК. При липса на единодушно ста-
новище експертното решение се подписва с “осо-
бено мнение” от лекаря, изразил мотивирано
несъгласие с останалите членове на ТЕЛК.
(2) Експертните решения на ТЕЛК, подпи-
сани с “особено мнение”, се изпращат в НЕЛК
за окончателно решение.
Чл. 18. (1) Председателят на ТЕЛК има след-
ните задължения:
1. осигурява цялостното изследване и прег-
леда на болния от всички специалисти в коми-
сията, колективното обсъждане на данните от
клиничния преглед и наличната медицинска и
друга документация;
2. контролира пълното и точно попълване
на експертното решение;
3. връчва срещу подпис експертните реше-
ния на ТЕЛК, като изяснява на лицата решени-
ята на комисията, дава указания за предприе-
мането на съответни действия, свързани с тях-
ното пенсиониране или трудоустрояване, с реда
за обжалването на решенията на ТЕЛК и др.;
4. организира освидетелстването на лицата
на място;
5. работи в сътрудничество със съответното
териториално поделение на НОИ;
6. организира проверки в лечебните заведе-
ния по експертизата на временната неработо-
способност и работата на ЛКК по подготовката
на медицинските документи за ТЕЛК; уведо-
мява ръководствата на лечебните заведения за
констатираните пропуски и грешки и предлага
мерки за отстраняването им;
7. съвместно с експертите по експертиза на
работоспособността към Районния център по
здравеопазване (РЦЗ), към Картотеката за ме-
дицинските експертни досиета (КМЕД) и към
териториалното поделение на НОИ предлага и
провежда мероприятия за повишаване на ква-
лификацията на лекарите от района по пробле-
мите на експертизата на работоспособността;
8. организира и провежда мероприятия за по-
вишаване квалификацията на лекарите в ТЕЛК.
9. Председателят на ТЕЛК изготвя:
а) графика за работа на ТЕЛК, като определя
един ден от седмицата за домашни посещения;
б) отчетите за работата на ТЕЛК, като един
екземпляр от годишния отчет изпраща на НЕЛК;
10. съвместно с експертите към КМЕД, РЦЗ
и ТП на НОИ организира обсъждане на реше-
нията на НЕЛК, касаещи обжалвани решения
на ръководената от него ТЕЛК, и взема съот-
ветни мерки за недопускане на констатираните
пропуски и грешки;
11. организира мероприятия за изучаване на
условията и особеностите на професионалния
труд в района;
12. участва в заседанията на медицинския
съвет на лечебното заведение;
13. отговаря за организацията и качеството
на работата на ТЕЛК пред директора на РЦЗ и
директора на лечебното заведение, към което е
разкрита ТЕЛК.